**Anexa la Hotărârea nr. 12/22.10.2018**

**ACT ADIȚIONAL NR. 7 LA**

 **CONTRACTUL DE DELEGARE A GESTIUNII**

 **SERVICIILOR PUBLICE DE ALIMENTARE CU APĂ ȘI CANALIZARE**

Părțile:

Asociația de Dezvoltare Intercomunitară ”Oltenia” (denumită ”Asociația”), cu sediul în Municipiul Craiova, strada Jiețului nr.19, județul Dolj, înscrisă în Registrul asociațiilor și fundațiilor de la grefa Judecătoriei Craiova cu nr. 63/ 09.11.2007, reprezentată de Prioteasa Ion în calitate de Președinte al Asociației,

în numele și pe seama unităților administrativ- teritoriale membre, fiind denumite împreună în continuare „**Autoritatea Delegantă”**

Și

Societatea Comercială Compania de Apă Oltenia S.A., codul unic de înregistrare RO11400673, înmatriculată la Oficiul Registrului Comerțului Dolj cu numărul J16/63/1999, cu sediul principal în Municipiul Craiova, str. Brestei nr. 133, județul Dolj, reprezentată de ing. Cîmpeanu Adriana, având funcția de Director General,

denumită în continuare **”Operatorul”,**

**numite împreună ”Părțile” și separat ”Partea”,**

Au convenit asupra următoarelor modificări ale Contractului de Delegare:

**Art.1** Începând cu data prezentului act adițional, pct.3, Subcapitolul – Tarifele, art.36 - Prețurile, Tarifele și alte surse de venit, din Dispoziții generale ale Contractului de Delegare a Gestiunii Serviciilor Publice de Alimentare cu Apă și Canalizare, modificat prin Actul Adițional nr. 5 aprobat prin Hotărârea A.D.I. Oltenia nr. 27/20.11.2013, se completează astfel:

Începând cu anul 2018 și până la aprobarea unei noi strategii de tarifare, tarifele aplicabile pentru serviciile de alimentare cu apă și canalizare prevăzute la punctul 1 și punctul 2 din Planul anual de evoluție a tarifelor, respectiv:

1. prețul unic de producere, transport și distribuție a apei potabile, pentru întreaga arie de operare,

2. Tarifele de canalizare/ canalizare – epurare pentru întreaga arie de operare,

vor fi ajustate pentru a reflecta inflația, periodic, în conformitate cu următoarea formulă:

**Tarif n + i = Tarif n \* I n + i**

Unde:

**Tarif n + i** este preţul/tariful la data **”n + i”**

**Tarif n** este prețul/tariful inițial la data de 01.07.2017

**I n + i** este inflația aferentă ajustării **”n + i”** care se calculează conform următoarei formule:

 **CPI**

**I n + i = -----------**

 **IPI**

Unde:

**CPI** = indicele prețurilor de consum publicat de Institutul Național de Statistică la data solicitării

**IPI** = indicele prețurilor de consum inițial la data de 1 iulie 2017

Celelalte prevederi ale Art. 36- Prețurile, Tarifele și alte surse de venit din Partea Generală rămân în vigoare așa cum Au fost modificate prin Actul adițional nr. 1, aprobat prin Hotărârea A.D.I. Oltenia nr. 8/18.05.2010.

Prezentul act adițional intra în vigoare azi ……………………, data semnării acestuia.

**ASOCIAȚIA DE DEZVOLTARE INTERCOMUNITARĂ “OLTENIA”**

Președinte

Semnătura

Ștampila

**S.C. COMPANIA DE APĂ OLTENIA S.A.**

Director General

Semnătura

Ștampila